SARL NUUS SONDAG 11 JANUARIE 2014. 


Goeiemore en welkom, jy kan nou luister na die weeklikse nuus uit- 
sending van die Suid Afrikaanse Radio Liga wat gelees word deur 
(naam, roepsein en (@TH waar 
toepaslik). Die SARL saai elke Sondag om 08:15 plaaslike tyd `n nuusbulletin 
in Afrikaans en om (8:30 plaaslike tyd in Engels uit op HF en verskeie BHF en 
UHF herhalers landswyd. Vir Echolink luisteraars is daar `n herleiding deur 
ZSOJPL. `n Potgooi is ook beskikbaar op die SARL webblad. 


Hierdie oudio bulletin kan van die SARL se webblad, www.sarl.org.za, afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e pos te ontvang. 


IN DIE NUUS VANDAG 

YASME TOEKENNING VIR UITNEMENDHEID 

7 FEBRUARIE SARLGHOME 

KONSEP WYSIGINGS VAN DIE RADIOREGULASIES 
KOMPETISIES 

Bly ingeskakel hiervoor en nog ander interessante nuus. 


** Die Raad van Direkteure van die Yasme Stigting (www.yasme.org) het die 
ontvangers van die Yasme Uitnemendheid-toekennings vir 2014 aangekondig. 
TARU Streek 1 is verheug om te verneem dat Lisa Leenders, PA?LS, die voor- 
sitter van die Streek 1 Jeug Werkgroep en Florin-Oristian Predescu, YO9CNU, 
bekroon is met 'n Yasme Uitnemendheid toekenning vir hul werk in die organis- 
ering en die bevordering van Jongmense op die lug, of YOTA, en amateurradio 
jeug aktiwiteite. Die Yasme Toekenning vir Uitnemendheid word aan individue 
toegeken wat deur hul eie diens, kreatiwiteit, moeite en toewyding, 'n belangrike 
bydrae tot amateurradio doen. Die bydrae kan wees in die vorm van erkenning 
van tegniese, operasionele of organisatoriese prestasie. Al drie is nodig vir ama- 
teurradio om te groei en floreer. 


Die Yasme Stigting het 'n bedrag van $ 5 000 toegeken aan die TARU Streek 1 
ter ondersteuning van jeugaktiwiteite in amateurradio. 


In `n afsonderlike geval, het die Yasme Stigting $ 2 000 toegeken aan 'n TARU 
Streek 1 Lid Vereniging, nl. die Egiptiese Radio-Amateur Vereniging vir On- 
twikkeling, ter ondersteuning van sy aktiwiteite. 


Die president van die TARU Streek 1, Don Beattie, G3BJ,het gesê hy is verheug 
oor die keuse en ondersteuning van YASME tov die TARU streek 1. Die toekoms 
van amateurradio is gesetel in ons vermoë om nuwe toetreders na amateurra- 
dio te lok , te betrek en te behou vir die toekoms. Terwyl die vordering van 
kommunikasietegnologie deur sekere mense bevraagteken word asook oor wat 
“tradisionele amateurradio” is, is ons van mening dat daar baie interessanthede 


is om vandag se jeug na amateurradio te lok. Met Yasme se finansiële onderste- 
uning, sal ons in staat wees om met meer energie te werk om ons lidverenigings 
te help om te fokus op die werwing van nuwe lede. 


** Die eerste SARLG@HOME vind plaas op 7 Februarie. 'Twee aanbiedings 
sal gedoen word. Frik Wolf ZS6F7Z se aanbieding behels hoe om oppervlakte 
komponente te soldeer. Om jou nuut gevonde kennis te toets word n klein 
projek gebou. Koste vir die werkswinkel is R150 vir SARL lede en 
R300 vir nie lede.n etskring , komponente en 'n laserskyf met aanwysings 
en ander inligting word ingesluit. Die werkswinkel begin om 8:30 en volledige 
inligting is op die SARL webblad beskikbaar. 


Die tweede aanbieding begin om 14:00. Dit behels 'n bespreking van WSPR. 
Kom leer meer oor die SARL se interessante 5MHZ voortplantings navorsingspro- 
jek. Dit word aangebied deur Stuart Moss ZS6SGM en Hans van de Groenendal 
ZSGAKV. 


** Die tyd raak nou min om kommentaar te lewer op die konsepradioregulasies 
wat teen die einde van verlede jaar deur OKOSA gepubliseer is. 


Van die kwessies wat `n impak op amateur radio sal hê is die verhoging van 
krag op sekere bande en die beperking van die ouderdom van ZU lisensie houers 
tot persone onder 25. Dit sal beteken dat wanneer `n ZU lisensiehouer die 
ouderdom van 25 jaar bereik, die lisensie gekanselleer sal word. Wysigings word 
ook aangebring aan wie mag inbesit wees van deur lopende instem ontvangers 
bo BOMHz. 


Die Suid-Afrikaanse Radioliga gaan die konsep-wysigings bestudeer en nooi 
radioamateurs om dieselfde te doen. Stuur asb jou kommentaar aan sarl- 
regwg@sarl.org.za teen15 Januarie 2015vir oorweging deur dieliga se Raad vir 
die finalisering van die Suid-Afrikaanse Radioligakommentaar aan OKOSA. 


Die SARL Regelatoriese werkgroep sal kort na 15 Januarie bymekaar kom om 
al die voorstelle te bestudeer , en 'n aanbeveling maak aan die SARL raad wat 
Op 22 Januarie vergader vir verder hantering. 


Jy luister na `n nuusbulletin van die Suid Afrikaanse radioliga wat gelees word 
dEUR! ase 


** Van 12 tot 18 Januarie sal ZS9OSARL bedryf word deur Mike Stokes ZSGAIT 
vanuit Kempton park. ARTODAY saai ook vanaf 18 Februarie `n programreeks 
oor die vroeë geskeidenis van amateurradio in Suid-Afrika uit. Hierdie reeks sal 
ook as potgooi beskikbaar wees. 


** Die eerste sessie van diePEARS BHF/UHF kompetisie sal op Vrydag 16 
Januarie om 18:00 begin en om 16:00 op Saterdag 17 Januarie eindig. Die 
tweede sessie neem onmiddelik daarna in aanvang op Saterdag 17 Januarie om 
16:00 en eindig op Sondag 18 Januarie om 14:00. 


Gedurende die dag is landwye tropovoortplanting moontlik. wat goeie resul- 
tate kan lewer rondom sonop en sononder op 50 MHz, 144MHz, 432 MHZ en 


1296MHE. 


Die voorkeur band vir die aand is 144MHZ wat langafstand kontakte dmv. 
Tropo-geuting kan inhou. Hou jou ore en oë oop vir die, 5OMHZz, tussen 12:00 
en 14:00. Daar is 'n goeie kans vir sterk sporadies-E DX openinge van Namibië 
en Zimbabwe waar amateurs alreeds ingelig is oor die Es toestande. 


Alle tye is in Suid Afrikaanse standaard tyd. 


Verskeie pryse kan gewen word. Die pryse sal direk deur die borge aan die 
verskillende divisiewenners oorhandig word. 


Die verskillende divisieborge is asvolg:- Divisie 1 en 4 wag nog op borge. Divisie 
2 Rory Norton ZS2BL borg n 2 meter / 70 cm Yagi rigstraler antenna. 
Divisie 5 , Highway Radio-amateurklub borgn 2 meter 70 cm rigstraler. 
Willem Badenhorst ZSGWAB van divisie 6 borg ook 'n 2 meter /70 cm rigstraler 
antenna. 


Die eerste en tweede plekke in die afdeling sal boonop beloon word met 'n 
sertifikaat. Sertifikate sal per e/pos aangestuur word namens PEARS deur 
Mike Bosch, ZS2FM. 


** Pieter Jacobs V51PJ het laat weet dat hy aktief sal wees van sy ruitverwysing 
JG82IE in Rosh Pinah Namibië op 50, 70 en 144MHZ gedurende die PEARS 
BHEF/UHF kompetisie. Hy sal op die 3 bande n 9 element M2 YAGI, 6 
element YAGI enn 10 element YAGI, almal horisontal gebruik. Kyk uit vanaf 
12:00 vir Pieter met sy DX stasie. 


Mike Kellet ZS1TF het vanuit Kaapstad bevestig dat hy ook gedurende die 
PEARS kompetisie op 144 MHz en 432MHrz ESB horizontaal gepolariseer aktief 
sal wees. 


** Die ORP kompetisies se doel is om pret aktiwiteite op ORP werking tussen 
radio amateurs te bevorder. Die gebruik van self-geboude toerusting en om 
operasioneel as 'n draagbare- of veld stasie word sterk aangemoedig maar is nie 
'n vereiste nié. 


Die Somer @RP Kompetisie vind plaas op Saterdag 24 Januarie van 12:00 tot 
15:00 UTC met ESB en gelykgolfwerking met maksimum 5 watt uitset. `n Stasie 
kan een keer per band en modus gewerk word en daar is geen antenna beperkings 
nie. 


Die eerste uur is beperk tot 40 m, die oorblywende twee uur kan enige HF 
band gebruik word, WARC uitgesluit. Let asseblief op die kompetisie-voorkeur 
segmente, soos uiteengesit in die algemene reëls. Dit sal voordelig wees om die 
standaard ORP roep frekwensies te gebruik as `n beginpunt. 


Uitruiling is `n RS of RST verslag en jou ruitverwysing. Oorweeg asseblief die 
uitruil van realistiese sein verslae en gebruik die 6-karakter ruitverwysing. Elke 
kontak tel 1 punt, elke Suid-Afrikaanse roep gebied tel as `n vermenigvuldiger 
en elke DXCC land gewerk tel as `n vermenigvuldiger. 


Logs moet teen 31 Januarie aan contest@sarl.org.za gestuur word. Dui aan of die 
operateur `n jong man of dame is en `n foto/s van die stasie in werking MOET 
elke log inskrywing vergesel. Vind die volledige reëls in die 2015 Blouboek. 


** Aansoeke om lidmaatskap van die SARL is van die volgende radioamateurs 
ontvang: John A Nilsen, LAA@AA; Barend Leendertz, ZSL1129; Edward Hep- 
her,ZSL1130. Enige besware teen die aanvaarding van lidmaatskapaansoeke 
moet die Sekretaris bereik voor of op die Dinsdag na hierdie bulletin. Lid- 
maatskaptal van die SARL is tans 1600 plus 35 geaffilieerde klubs 


** In die Desember uitgawe van die SARL nuusbrief is `n uitnodiging om mede 
SARL lede aan te beveel vir “n toekenning. Die sluitingsdatum hiervoor is 31 
Januarie 2015. Inligting is beskikbaar onder die lede aleen deel van die SARL 
webblad. 


** Die SARL se Toekenningsbestuurder, 'Tjerk Lammers ZS6P, het laat weet 
dat hy nog `n aansoek vir `n verskeidenheid van Worked A1I ZS-endossemente 
van Jan Botha ZS4JAN ontvang het. 


Worked Al 7S 1500 op Gemengde modusse, WAZS-1400 op Enkelsyband, 
WAZS-1300 op 40 m, WAZS-700 op 80 m and WAZS-200 op AM is aan Jan 
toegeken. 


Jan oorheers steeds die toneel met tellings ten minste dubbel die van sy naaste 
mededinger. 


Worked All ZS is `n aansporing om mede-Suid-Afrikaners te kontak. Die 
meerderheid van die nodige bevestigings kan moeiteloos deur die SA-@OSL- 
stelsel op die SARL se Webwerf ingesamel word. 


** 7S9YOTA Klubdeelname stel uiters teleur te midde van groot aktiwiteit. 
Dankie en geluk aan die volgende jong radio-amateurs wat die Suid-Afrikaanse 
vlag laat wapper het gedurende die aktiwiteit. 


Karel Bezuidenhout ZR6K werk PSK31 / RTTY op 10 van Polokwane met 176 
kontakte. Mitchel Mynhardt ZS6YH en sy suster Melinda ZUGMM werk 10 
meter ESB met 122 kontakte . Koos Fick ZR6KF maak 144 kontakte op 10 & 
20 meter ESB en Brian Jones ZR6V van Polokwane maak 37 kontakte op 10 
meter ESB. 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Kwynende Sonvlek AR2253 het `n “beta-gamma” magneetveld en huisves 
genoeg energie vir M-klas sonfakkels. Vir diegene wat hulle eie frekwensievoor- 
spellings wil doen, die verwagte effektiewe sonvlektelling vir die week is ongeveer 
105. Amateurs kan goeie openinge op die 20 tot 10 m DX bande verwag. Besoek 
gerus die webtuiste spaceweather.sansa.org.za. vir meer inligting. 


15 Januarie - Sperdatum vir die indien van kommentaar oor die gewysigde ra- 
dioregulasies 12 tot 18 Januarie - ZS9OSARL op die lug vanaf Kemptonpark 16 
& 17 - Januarie PEARS BHF / UHF kompetisie. 24 Januarie - ORP kompetisie 
31 Januarie finale dag vir aanbeveling van toekennings vir SARL lede. 


Om die nuusbulletin mee af te sluit, net weer 'n terugblik op ons hoofnuusberig. 


Die Raad van Direkteure van die Yasme Stigting het die ontvangers van die 
Yasme Uitnemendheid-toekennings vir 2014 aangekondig. Die Yasme Uitne- 
mendheid toekenning eer jongmense vir hul werk in die organisering en die 
bevordering van Jongmense op die lug, of YOTA, asook ander amateurradio 
jeug aktiwiteite. 


** Dit bring ons dan aan die einde van hierdie Suid-Afrikaanse Radioliga nuus- 
bulletin, vind meer uit oor hierdie en ander nuus deur die SARL se webtuiste 
te besoek. 


** Luister elke Sondagoggend om 10:00 Plaaslike tyd na “Amateur Radio Today”. 
Daar is herleiding op 7 082, 7 205 en 17 660 kHz . `n potgooi deur Dick, ZS6RO 
en verskeie herleidings op BHF en UHF frekwensies word regoor Suid-Afrika 
uitgesaai. `n Heruitsending vind op Maandae om 18:30 plaaslike tyd op 4895 
kHz plaas. Ons ontvang graag jou sein rapporte, kommentaar en voorstelle, 
stuur `n @-pos aan artoday@sarl.org.za. 

Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang vir 
radioamateurs en kortgolfluisteraars in te dien. Plaas nuusberigte indien moont- 
lik , in beide Engels en Afrikaans op die SARL webtuiste onder die newsinbox 
skakel nie later as die Donderdag wat die bulletindatum voorafgaan nie. 


Jy het geluister na `n nuusuitsending van die Suid Afrikaanse Radio Liga, 
saamgestel is deur Johann du Plessis ZS6PSS en geredigeer is deur Dawie Con- 
radie ZR6DHGC. 


ie Afrikaanse nuusspan groet nou en wens jou 'n mooiweek toe. 'Totsiens 
Die Afrik D t jou * k toe. Tot 


/EX 


